open-index/open-wikipedia-markdown huggingface dataset:
Per Bregengaard

**Per Bregengaard** (født 31. oktober 1950) er en dansk venstresideaktivist og politiker, tidligere skoleborgmester i Københavns Kommune.

Bregengaard er utdannet cand.mag. i samfunnsfag, historie og u-landspedagogikk og arbeider som gymnaslærer på Køge Gymnasium. Han har utdannelsespolitik og pedagogikk som sitt spesialområde og underviste i en årrekke i disse fagene på Roskilde Universitet. I 1988 ble han valgt til Københavns Borgerrepræsentation for Venstresocialisterne. Siden gikk han over til Enhedslisten, som han i årene fra 1998 til 2005 var skoleborgmester for.

Bregengaard var i 1980 aktiv i Nørrebros Beboeraktion – Blågårdsgade og deltok i kampene om byggelekeplassen Byggeren, en sak han to år senere skrev bok om.

I 2002 oppfordret han de københavnske skoler til å skrive «religion» på timeplanen, selv om fagets offisielle navn var «kristendomskunnskap», et utspill som førte til kritikk.

Bregengaard sitter i styret for MFRs Venner, en vennskapsforening for den senegalesiske bondebevegelsen Association Nationale des Maisons Familiales Rurales (ANMFR). Han gjennomførte i 1987 et forskningsprojekt om MFRs pedagogikk, finansiert av det danske Forskningsrådet for U-landsforskning: *Vejleder i uddannelse til omgivelserne* og har skrevet en rekke artikler om MFR og Senegal.

## Bibliografi
* * Gymnasieskolen* (med Jørgen Lerche Nielsen, Henrik Søborg), NSU 1975
* *Skolen i samfundet* (sammen med Jørgen Lerche Nielsen, Lisbeth Magnussen & Kjeld Mazanti Sørensen),  København: Samfundsfagsnyt 1979 
* *Grabberne væk fra Byggeren*(sammen med Marianne Möss, Pia Weise Pedersen), barnebok. Røde Hane 1980
* *Erfaringer fra Byggeren* (sammen med Ulla Søgaard Thomsen),  Forlaget Mjølner 1982 
* *Problemer, problemer. - menneske og samfund*, Samfundsfagsnyt 1983
* *Skolen i en krisetid* (sammen med Jørgen Lerche Nielsen, Lisbeth Magnussen, Keld Mazanti Sørensen), Samfundsfagsnyt 1984 
* *Yakaré* (sammen med Birgitta Gervig, Hanne Liveng) Oumar Dia, Systime 1986
* * Midt i Afrika* (sammen med Pia Weise Pedersen), barnebok. Mallings 1986
* *Kendskab - Venskab. Ideer til arbejdet med forskellige kulturer i indskolingen* (sammen med Pia Weise Pedersen), Geografforlaget 1994
* *Vinger og rødder - Jorden rundt med familien*, Hjulet 1996
* *Den politiske forbruger – i den store verden!* (sammen med Margit Kjeldgaard),  Colombus 1999
* *Skolepolitik*, Kroghs forlag 2000
* *Integrationspolitik – børn og unge på vej til et multikulturelt præget fællesskab*, Kroghs Forlag 2001
* *En fortælling om skabelsen, historien og skæbnen - Et bidrag til politisk dannelse og personlige livsanskuelser i det 21. århundrede*, Frydenlund 2013

## Referanser


## Eksterne lenker
* Om Per Bregengaard på danskekommuner.dk
Absisjon

**Absisjon** er separasjon av plantedeler fra morplante. Dette kan for eksempel blader, knopper eller blomster. Dette er et problem da det svekker kvalitet og avling i planter til matproduksjon, og reduserer holdbarhet i snittblomster og potteplanter. 

Mengde karbohydrater og stivelse i planten ser også til å ha en innvirkning på absisjon: jo mer karbohydrater og stivelse, jo mindre absisjon. Nivå av karbohydrater og stivelse kan holdes høyt ved å sikre planten god tilførsel på lys. Ellers styrer hormonene auxin og etylen absisjonsraten, og også abscisinsyre deltar i prosessen.

;Ytre faktorer som kan påvirker absisjon negativt:
* Tørkestress
* Næringsmangel
* Ugunstige temperaturer
* Sykdom

## Eksterne lenker
* Abscission and Tissue Separation in Fossil and Extant Plants
Monrad Helle

**Monrad Helle** (født 1919) er en norsk tidligere diplomat.

Han har diplomeksamen fra Norges Handelshøyskole 1943 og startet for Utenriksdepartementet i 1947.

## Posteringer
* –1963 ambassadesekretær ved Norges ambassade i Wien
* 1963–1966 konstituert konsul i Shanghai i Kina
* 1968–1970 hovedlærer ved Forsvarets høyskole
* 1970–1971 Norges ambassade i Beijing i Kina som stand-in for ambassadør Ole Ålgård
* 1975–1981 Norges ambassade i Abidjan i Elfenbenskysten, sidekreditert til Niamey (Niger), Bissau (Guinea-Bissau), Conakry (Guinea), Dakar (Senegal) og Monrovia (Liberia).
* 1982  generalkonsul i Marseille og Monaco

## Referanser
Tidslinje over livets evolusjonshistorie

Denne tidslinjen over evolusjonen er et produkt av gjeldende vitenskapelige teorier som gir en oversikt over de største hendelsene i utviklingen av ulike livsformer på planeten Jorden. Innenfor biologifaget bruker man begrepet evolusjon om endringene levende vesener har gjennomgått over lengre tid, på bakgrunn av endringer i de arvelige egenskapene. Evolusjonære prosesser står bak den store variasjonen av liv på alle nivåer, og likhetene mellom de mange forskjellige artene indikerer en felles avstamning; at alle arter, levende og utdødde, har utviklet seg fra denne gjennom prosessen kalt evolusjon.

Datoene i artikkelen er estimater basert på vitenskapelige funn.

## Tidslinje
I løpet av 4,6 milliarder år i bane rundt sola har Jorden hatt et stadig økende mangfold av livsformer. Tallende er omtrentlige, og basert på fossilfunn:

* de siste 3,6 milliarder år, enkeltcellede organismer (prokaryoter);
* de siste 3,4 milliarder år, cyanobakterier som driver fotosyntese;
* de siste 2 milliarder år, eukaryoter;
* de siste 1 milliard år, utvikling av flercellede organismer;
* de siste 600 millioner år, dyr med enkel oppbygning;
* de siste 550 millioner år, tosidig symmetriske dyr (dyr med for- og bakside)
* de siste 500 millioner år, fisk og proto-amfibier;
* de siste 475 millioner år, landplanter;
* de siste 400 millioner år, insekter og frø;
* de siste 360 millioner år, amfibier;
* de siste 300 millioner år, krypdyr;
* de siste 200 millioner år, pattedyr;
* de siste 150 millioner år, fugler;
* de siste 130 millioner år, blomster;
* de siste 60 millioner år, primater;
* de siste 20 millioner år, familien Hominidae (de 'store apene');
* de siste 2,5 millioner år, Menneskeslekten
* de siste  år, *Homo sapiens sapiens* (moderne mennesker).

Periodiske masseutryddelser har midlertidig redusert det biologiske mangfoldet og fjernet:
* 2,4 milliarder år siden, mange obligate anaerobe mikroorganismer i den såkalte oksygenkatastrofen;
* 440 millioner år siden, 86 % av alle arter ble utryddet da klima endret seg og en istid begynte mot slutten av Ordovicium;
* 360 millioner år siden, rundt 75 % av alle arter på grunn av nok en istid mot slutten av Devon;
* 252 millioner år siden, trilobitter, i Perm-trias-utryddelsen;
* 200 millioner år siden, 80 % av alle arter forsvinner i en periode med rask global oppvarming, antagelig på grunn av massiv global vulkansk aktivitet;
* 66 millioner år siden, pterosaurer og ikke-flygende dinosaurer, samt 76 % av alle arter i Kritt-paleogen-utryddelsen.

## Se også
* Masseutryddelse
* Geologisk tidsskala
* Jordens historie
* Naturhistorie

## Fotnoter


## Eksterne lenker
* Om evolusjon på forskning.no
* Bloggen til Systematikk og evolusjonsgruppa ved NTNU
Øystein Bø

**Øystein Bø** (født 19. november 1959) er en norsk offiser, jurist, diplomat og politiker (Høyre). Han ble i februar 2018 utnevnt til Norges ambassadør til NATO. Fra oktober 2013 til høsten 2017 var han statssekretær i Forsvarsdepartementet. 

## Utdanning
Øystein Bø gikk Befalsskolen for Infanteriet i Sør-Norge i perioden 1980 til 1981. I perioden 1983–1989 studerte han juridicum ved Universitetet i Oslo og ble uteksaminisert cand. jur.

## Karriere
Fenrik Bø var troppsbefal i Forsvaret ved 6. divisjon, Brigaden i Nord-Norge.

Øystein Bø var advokatfullmektig i 1989 hos Advokatfirmaet Knut Rye Holmboe i Tromsø.

I 1990 kom Bø til Utenriksdepartementet hvor han en rekke roller, blant annet ministerråd og nestleder for NATO-delegasjonen i Brussel, leder for utenriksministerens sekretariat og 1. ambassadesekretær ved ambassaden i Sarajevo (OHR) sekondert som juridisk rådgiver til Høyrepresentanten (OHR, under Carl Bildt) i Bosnia. I 2010 ble han komitésekretær for Utenriks- og forsvarskomiteen. Han hadde disse rollene inntil han 16. oktober 2013 ble utnevnt til statssekretær i Forsvarsdepartementet.  Den 17. november 2017 ble Bø gitt avskjed i nåde fra embedet som statssekretær og begynte i jobb ved utenriksdepartementet. Sommeren 2018 begynte han i stillingen som norsk NATO ambassadør ved NATOs hovedkvarter i Brussel, Belgia. I 2023 ble han utnevnt til Norges ambassadør til Polen.

## Referanser




## Eksterne lenker
*
Ida Gran-Jansen

**Ida Gran-Jansen** (født 1987) er en norsk kokebokforfatter og realitydeltaker. 

Hun var i våren 2013 vinner av den norske reality-serien *[[Hele Norge baker]]*, som ble sendt på TV3. I ettertid har hun gitt ut boken *Hele Norge baker* sammen med dommerne i konkurransen samt boken *Fristelser* som ble utgitt i 2014. I 2017 var hun med i *[[Farmen kjendis (Norge) sesong 1|Farmen kjendis]]* på TV 2.

Boka *Lur familiemat* var i 2024 den åttende mest solgte boka i Norge ifølge Bokhandlerforeningens bestselgerliste.

Gran-Jansen har studert ved Handelshøyskolen BI i Oslo.

## Utgivelser
**Hele Norge baker* (2013) med Øyvind Lofthus og Pascal Dupuy, Gyldendal, Oslo, ISBN 978-82-05-45378-4
**Fristelser* (2014), Gyldendal, Oslo, ISBN 978-82-05-47369-0
**Kjempegodt helt enkelt* (2018), Forlaget Nord,ISBN 978-82-93-62714-2
**Julemat helt enkelt* (2019), Forlaget Nord, ISBN 978-82-93-62756-2
**Lur familiemat* (2024)  

## Referanser


## Eksterne lenker
* 
*
Helge Akre

**Helge Akre** (født 1. mars 1903 i Kristiania, død 12. mai 1986 i Drammen) var en norsk diplomat.

Han var sønn av Herman Skyrud (1859–1913) og Oline Akre (1871–1967) og ble i 1944 gift med Målfrid Kjelde (1914) som var søster til teologen Oddmund Hjelde. Han gikk så videregående på Lycée Pierre-Corneille i franske Rouen der de i 1918 hadde etablert norsk seksjon, og ble ferdig 1922, hvorpå han jobbet i Frankrike hos sakførere og tok fransk translatøreksamen 1928. Så flyttet han til Norge. Etter cand.mag. fra Universitetet i Oslo 1933 tok han i 1936 utenriksdepartementets aspirantkurs og viet seg utenriksen. Det er umulig å finne ut mer om hans virke etter 1967 da han bestyrtet ambassaden i Reykjavik.

## Posteringer
* 1936– sekretær ved legasjonen i Rio de Janeiro i Argentina, senere ved UD, samt til Tokyo og Shanghai som hadde delt legasjonsansvar på 1930-tallet
* 1946–1947 legasjonssekretær og visekonsul ved legasjonen i Warszawa i Polen
* 1947–1950 chargé d'affaires ved Norges ambassade i Moskva i Sovjet
* 1952 ambassaderåd ved Norges ambassade i Praha i Tsjekkoslovakia
* 1951–1959 generalkonsul Rotterdam i Holland
* 1959–1962 generalkonsul Chicago i USA
* 1963–1967 ambassadør ved Norges ambassade i Beijing i Kina
* 1967–1968 konstituert ambassadør (bestyrer) ved Norges ambassade i Reykjavik på Island

## Premier
* Ridder av 1. klasse av St. Olavs Orden 1956
* K. Oranje-Nassau-ordenen fra Holland
* Off. Ordre des Palmes académiques fra Frankrike

## Referanser
Canterbury Mounted Rifles Regiment

**Canterbury Mounted Rifles Regiment** var et newzealandsk dragonregiment under første verdenskrig. Det ble etablert gjennom sammenslåing av flere avdelinger fra *[[Territorial Army]]* fra Canterbury og Nelson på Sørøya.

Under første verdenskrig kjempet avdelingen ved Gallipoli og Sinai og Palestina (som del av New Zealand Mounted Rifles Brigade).

## Referanser
Tor Myklebost

**Tor Myklebost** (født 10. desember 1913  i Romedal, død 20. september 1968) var en norsk journalist, diplomat og ambassadør.

Han ble student i 1932 og tok første avdeling av cand.jur. i 1936 samtidig som han var journalist for Asker og Bærum Budstikke 1932–1933 og Tidens Tegn 1935–1940. Han startet i utenriksen i 1940. Etter å ha studert litt ved American University i California 1943–1945 jobbet han en tid før han 1961–1962 gikk på NATO Defence College. Han fikk St. Olavs Orden i 1967 og døde året etter.

## Karriere
* 1941–1945 attaché ved legasjonen i Washington
* 1946–1949 redaksjonssekretær i Verdens Gang
* 1949–1956 presseråd ved Norges ambassade i Washington og leder for den norske informasjonstjenesten i USA
* 1956–1964 pressesjef i UD
* 1964–1968 ambassadør ved Norges ambassade i Reykjavik

## Referanser
Troian Bellisario

**Troian Avery Bellisario** (født 1985) er en amerikansk skuespiller. Bellisario spiller Spencer Hastings i ABC Family-serien *[[Pretty Little Liars]]*. I *Pretty Little Liars* spilte hun sammen med Ashley Benson (Hanna Marin), Lucy Hale (Aria Montgomerry), Shay Mitchell (Emily Fields) og Sasha Pieters (Alison Dilaurentis)

Hun er gift med skuespilleren Patrick J. Adams fra serien *[[Suits]]*.

## Familie
Hun ble født og vokste opp i Los Angeles. Foreldrene hennes er produsentene Donald P. Bellasario og Deborah Pratt. Hun har en yngre bror, tre halvsøstre, to halvbrødre og er stesøsteren til skuespiller Sean Murray.

## Referanser


## Eksterne lenker
*
Browne Falls

**Browne Falls** er et fossefall over Doubtful Sound i Fiordland nasjonalpark på Sørøya av New Zealand. Fossen har et fall på 836 meter noe som gjør den til et av verdens høyeste fossefall. I tillegg renner fossene Helena Falls og Lady Alice Falls ut i Doubtful Sound.

Fossen er oppkalt etter luftfotografen Victor Carlyle Browne som fløy over Fiordland flere ganger i 1940-årene.

## Referanser
L’Aurore

***L’Aurore*** (fransk for «Daggryet») var en litterær liberal sosialistisk avis publisert i Paris i Frankrike fra 1897 til 1914. 

Ernest Vaughan, tidligere redaktør av *[[L'Intransigeant]]* grunnla *L'Aurore* den 19. oktober 1897. Avisen ble publisert av Georges Clemenceau, som senere ble landets statsminister. Georges Mandel arbeidet også i avisen - han ble senere hentet inn i regjeringsapparatet av Clemenceau.

Det meste av avisarbeidet ble i de første årene utført av Arthur Ranc, Bernard Lazare, Georges Clemenceau, Urbain Gohier og Francis de Pressensé.

I 1898 laget maleren Eugène Carrière en plakat for *L'Aurore*.

Avisens mest kjente overskrift var Émile Zolas *[[J'accuse]]*, over hans artikkel om Dreyfussaken i 1898. 

## Referanser


## Eksterne lenker
* Digitaliserte utgaver av *L'Aurore* 1897 to 1916, *[[Gallica]],* Bibliothèque National de France (BnF)
Ole Krarup

**Ole Krarup** (1935–2017) var en dansk jurist og politiker (EL). Han var professor i rettsvitenskap og medlem av Europaparlamentet for Folkebevægelsen mod EU 1994–2006. Hans fetter er Søren Krarup, politiker for Dansk folkeparti.

## Liv og virke
### Bakgrunn
Ole Krarup var sønn av Per Krarup (1906-1977), fetter til presten og politikeren Søren Krarup, og sønnesønn av historikeren Alfred Krarup (1898-1942). Han ble utdannet cand.jur. fra Københavns Universitet i 1959. Fra 1959 til 1961 var han ansatt i det danske Indenrigsministeriet. I 1969 ble han dr.jur. på avhandlingen *Øvrighedsmyndighedens grænser*.

### Professor
Samme år ble han ansatt som professor i rettsvitenskap. På universitetet var han fagansvarlig for fagene forvaltningsrett, statsrett, arbeidsrett og samfunnsjuss. Fra 1972 til 1983 var han bestyrer av Retsvidenskabeligt Institut B.

Parallelt med virksomheten på universitetet var han som advokat engasjert i en rekke profilerte saker av politisk betydning, blant annet: 
* rettssaken mot regjeringen Poul Nyrup Rasmussen, om regjeringens nøytralitetsplikt i forbindelse med folkeavstemninger 
* rettssaken om den danske Grundloven og Maastrichttraktaten 
* rettssaken om rettsforholdet mellom Christiania og staten 
* flere arbeidsrettslige konflikter 
 
### Politiker
Ole Krarup var medlem av danske Socialistisk Folkeparti fram til 1968. Deretter ble han medlem av Venstresocialisterne fram til dannelsen av Enhedslisten i 1989.

Ole  Krarup ble første gang valgt til Europaparlamentet i 1994 og gjenvalgt i 1999 og 2004. I oktober 2005 ble han imidlertid utsatt for en alvorlig trafikkulykke i Strasbourg. Han ble påkjørt mens han var på vei på sykkel til parlamentet, og pådro seg åpent kraniebrudd og indre blødninger. Ved årskiftet 2006/2007 overtok Søren Søndergaard hans plass i Europaparlamentet.

Krarup var kandidat for Enhedslisten i Nordsjælland ved folketingsvalgene i 2007 og 2011, men forlot valgkampen i 2011 etter en episode under en paneldebatt da han fiket til en av de andre deltagerne. Episoden ble beklaget, og forklart både med hans høye alder og traumet han pådro seg ved ulykken.

## Referanser


## Eksterne lenker
* 
* 
* Oversikt over publikasjoner av Krarup på hans nettsider
Ra (film)

***Ra*** er en norsk-svensk dokumentarfilm fra 1971. Filmen er laget av Thor Heyerdahl og inneholder autentiske opptak fra hans seilaser med sivbåtene «Ra» og «Ra II».

Heyerdahl ønsket å prøve ut teorien om at det kunne ha vært kontakt mellom det afrikanske og det søramerikanske kontinentet allerede i oldtiden, tusenvis av år før Christofer Columbus. Filmen dokumenterer de to seilasene over Atlanterhavet, den første med «Ra» som ikke nådde helt fram og den andre med «Ra II» som i juli 1970 nådde fram til Barbados etter 57 dager og  km til havs. Heyerdahl beviste at det kunne være mulig med en tolv meter lang båt laget av papyrus å krysse Atlanterhavet. Avreisen fant sted den 25. mai 1969 fra Safi i Marokko. Båten «Ra» fikk dette navnet til ære for den egyptiske solguden, og var en kopi av gamle egyptiske modeller - og med det samme var utstyret om bord. Heyerdahl brukte leirkrukker til å lagre maten de trengte underveis.

Heyerdahls følgesvenner var navigatøren Norman Baker fra USA, legen Yuri Senkevich fra Sovjetunionen, Santiago Genovés fra Mexico, Georges Sourial fra Egypt, kamera-mannen og fotografen Carlo Mauri fra Italia, og papyrus-eksperten Abdullah Djibrine fra Tsjad. Andre passasjerer var apen Safi (oppkalt etter byen som de reiste fra, i Marokko) Men den 18. juli 1969 stoppet Heyerdahl det første forsøket deres. Mannskapet ble plukket opp av en amerikansk yacht, og brakt til land. Den andre ekspedisjonen begynte i mai 1970, cirka ett år etter den mislykkede første ekspedisjonen, når Heyerdahl hadde fått bygget sitt andre papyrus-fartøy. Denne «Ra II», denne gangen bygget av indianerne, som hadde lang erfaring med å bygge sivbåter. Den nye båten var tre meter kortere og dermed lettere og mer stabil enn den første «Ra». Etter mer enn  kilometer, og 57 dager til sjøs, nådde de Barbados.

Filmen hadde premiere på norske kinoer 5. oktober 1972. Den ble nominert til Oscar for beste dokumentarfilm, men nådde ikke helt til topps.

## Referanser


## Eksterne lenker
*
Svartryggfruktdue

**Svartryggfruktdue** *(Ptilinopus cinctus)*** **er en fugl i duefamilien i slekta *[[Ptilinopus]]*.

## Eksterne lenker
*
Sumbafruktdue

**Sumbafruktdue** *(Ptilinopus dohertyi)* er en fugl i duefamilien i slekta *[[Ptilinopus]]*.

## Eksterne lenker
*
Seventy Mile Bush

**Seventy Mile Bush** (maori: **Tapere-nui-a-Whātonga**) var et tettvokst skogområde mellom Wairarapa og Hawke's Bay på New Zealand. På 1870-tallet ble norske og danske nybyggere hentet inn av newzealandske myndigheter for å hugge ned skogen. Disse nybyggerne samlet seg i bosetningene Dannevirke og Norsewood.

## Referanser
Luzonfruktdue

**Luzonfruktdue** *(Ptilinopus merrilli)* er en fugl i duefamilien i slekta *[[Ptilinopus]]*.

Den er stedegen på Filippinene.

Dens naturlige i habitat er subtropiske eller tropiske fugtibe laslandsskoger. Den trues av et krympende habitat.

## Eksterne lenker
*
Paradisfruktdue

**Paradisfruktdue** *(Ptilinopus perousii)* er en fugl i duefamilien i slekta *[[Ptilinopus]]*. Funnet i Fiji, Tonga og Samoaøyene.

## Eksterne lenker
*
Dronningfruktdue

**Dronningfruktdue** *(Ptilinopus regina)* er en fugl i duefamilien i slekta *[[Ptilinopus]]*. Arten er utbredt i regnskoger i lavlandet nord og øst i Australia og monsunskoger nord i Australia, på De små Sundaøyer og Molukkene i Indonesia.

## Referanser


## Eksterne lenker
*
Diademfruktdue

**Diademfruktdue** *(Ptilinopus coronulatus)* er en fugl i duefamilien i slekta *[[Ptilinopus]]*. Artens naturlige habitat er subtropiske eller tropiske tørre skoger og subtropiske eller tropiske fuktige skoger i lavlandet. Fuglen er utbredt på Ny-Guinea.

## Referanser


## Eksterne lenker
*
Afroditefruktdue

**Afroditefruktdue** *(Ptilinopus pulchellus)* er en fugl i duefamilien i slekta *[[Ptilinopus]]*. Arten er utbredt i regnskogen på Ny-Guinea og på øyene Batanta, Waigeo, Salawati og Misool i Vest-Papua, Indonesia

## Referanser


## Eksterne lenker
*
Lars Andreas Lunde

**Lars Andreas Lunde** (født 29. juli 1963) er en norsk sivilingeniør, siviløkonom og politiker for Høyre som 2013–2018 var statssekretær i Klima- og miljøverndepartementet. Han kommer fra Bærum.

## Karriere
Lunde er sivilingeniør i marin teknikk fra NTH fra 1988 og siviløkonom fra NHH fra 1993. Mellom 1993 og 2000 var Lunde ansatt som førstekonsulent i Statistisk sentralbyrå.

## Politisk karriere
Lars Andreas Lunde har vært leder av Høyres Studenterforbund 1991–1992 og medlem av Høyres sentralstyre.

Lunde var fra 2001 frem til utnevnelsen som statssekretær rådgiver for energi- og miljøfraksjonen i Høyres stortingsgruppe.

## Referanser




## Eksterne lenker
*
August Christian Mohr (1906–1998)

**August Christian Mohr** (født 12. desember 1906 i Oslo, død 8. februar 1998) var en norsk diplomat og ambassadør.

Etter examen artium 1926 tok han Svenska handelshögskolan i Helsingfors 1927 og Ecole des Sciences Politiques i Paris 1931 før han i 1933 tok utenriksdepartementets aspirantkurs.

## Posteringer
* 1927–1930 attaché ved legasjonen i Paris
* 1931–1932 attaché ved legasjonen i Washington
* 1932–1935 sekretær i UD
* 1933–1936 legasjonssekretær ved legasjonen i Madrid
* 1936–1939 legasjonssekretær ved legasjonen i Helsingfors med Tallinn, Riga og Kaunas
* 1939–1940 sekretær i UD og privatsekretær for utenriksministeren 
* 1940–1942 sekretær ved finansdepartementet i London
* 1942–1943 byråsjef i Forsyningsdepartementet og finansråd ved Norges ambassade i London
* 1943 byråsjef UD 1943
* 1944 ambassadesekretær Norges ambassade i Washington
* 1944–1946 ambassadesekretær ved Norges ambassade i Paris
* 1946–1949 drev Tangen gård ved Arendal
* 1949–1951 soussjef ved protokolltjenesten i UD 
* 1952–1963 protokollsjef UD
* 1963–1968 generalkonsul til Cape Town, tillike i Lesotho, Botswana og Swaziland
* 1968–1972 ambassadør ved Norges ambassade i Reykjavik

## Utmerkelser
*  Kommandør av St. Olavs Orden 1963
*  H.M. Kongens erindringsmedalje
*  Kong Haakon VIIs jubileumsmedalje 1905-1955
*  Deltakermedaljen
*  Storkors av Den islandske falkeorden 
*  Storkors av Den aztekiske ørns orden fra Mexico
*  Kommandør av 1. klasse av Dannebrogordenen fra Danmark
*  Kommandør av 1. klasse av Finlands hvite roses orden
*  Storoffiser (K1) av Oranje-Nassau-ordenen fra Nederland
*  Storoffiser (K1) av Maiordenen fra Argentina
*  Storoffiser (K1) av Keiser Menelik IIs orden fra Etiopia
*  Storoffiser (K1) av Irans kroneorden
*  Kommandørridder (K1) av Den hvite elefants orden fra Thailand
*  Kommandør av 1. klasse av Republikkens orden fra Tyrkia
*  Kommandør av Æreslegionen fra Frankrike 
*  Kommandør av Order of the British Empire
*  Kommandør av Vasaordenen fra Sverige
*  Kommandør av Sydkorsordenen fra Brasil
*  Ridder av 1. klasse av Den spanske republikks orden
*  Ridder av 1. klasse  Den svarte stjernes orden fra Benin (fransk koloni)

## Familie
Han var sønn av grosserer Wilhelm Mohr (1874–1933) og Ragna Othilie Thoresen (1880–1945), datter av skipsreder Otto Keyser Thoresen. Foreldrene skilte seg i 1917 og moren giftet seg samme året med ambassadør Halvard Bachke (1873–1948). August giftet seg i 1939 med Mimi Egeberg (1905–1999), datter av godseier Westye Parr Egeberg (1877–1959) og Nini Wedel Jarlsberg (1880–1945), se Egeberg (slekt fra Sjælland). August giftet seg igjen i 1945 med Agnes Dale (1905–1992) fra Molde. De fikk sønnen August Christian Mohr (1949).

## Referanser
Ehrenbergøya

**Ehrenbergøya** er en mindre øy tilhørende Bastianøyane, Svalbard, beliggende nord av Langeøya. Øyen er formet som en omvendt dråpe hvor det høyeste punktet er 30 moh.

Øyen er oppkalt etter Christian Gottfried Ehrenberg, en tysk zoolog. De fleste av Bastianøyane ble navngitt av den første tyske polarekspedisjonen (1868).

Nærmeste øy er Langeøya ca 500 m mot syd og Wilhelmøya ca 7 km mot vest.

Dyrelivet består i stor grad av isbjørn.

## Eksterne lenker
*
Jakten på Vermeer

***Jakten på Vermeer*** er en ungdomsroman utgitt i 2004 som ble skrevet av Blue Balliett og illustrert av Brett Helquist. Romanen ble utgitt i Norge i 2005 av Schibsted. 

Handlingen utspiller seg i Hyde Park i nærheten av universitetet i Chicago. Boken følger de to barna Calder Pillay og Petra Andalee. Etter at et berømt maleri av Johannes Vermeer blir stjålet, samarbeider Calder og Petra for å finne maleriet. Tyven publiserer flere artikler i avisen der han forteller at maleriet bare blir utlevert dersom folket oppdager hvilke malerier som feilaktig er malt under Vermeers navn. Temaer som kunst, risiko, tilfeldighet og bedrageri er tydelige.

Jakten på Vermeer har vunnet flere litterære priser, blant annet Edgar-prisen  
og Agatha-prisen.  

I 2006 ble oppfølgeren *Skyggen i vinduet* utgitt.  

## Referanser
Carlsenøya

**Carlsenøya** er en av Rønnbeckøyane, sørøst i Hinlopenstretet og nordøst av Kapp Weyprecht på Spitsbergen. 

Øyen er en lav basaltklippe med høyeste punkt 10 moh. Nærmeste øyer er Qvaleøya ca 350 m mot vest og Nedrevågøya ca 2,4 km mot øst, ellers ligger noen holmer i nord og østlig retning.

Dyrelivet består i stor grad av isbjørn.

Navnet har Carlsenøya fått etter ishavsskipper og utforsker Elling Carlsen.

## Eksterne lenker
*
Den armenske fotballcupen

**Den armenske fotballcupen**, også kalt **den armenske uavhengighetscupen**, er en årlig fotballturnering i Armenia arrangert av Armenias fotballforbund (FFA). Turneringen avvikles etter cup-prinsippet og vinneren av turneringen blir kåret til armensk cupmester. Turneringen har vært avholdt hvert år siden 1939, og vinneren av cupen får tildelt en plass i første kvalifiseringsrunde av Europaligaen.

Turneringen ble avholdt for første gang i 1939, da landet var en del av Sovjetunionen. Turneringen fungerte den gangen som kvalifisering til den sovjetiske fotballcupen. Etter landets uavhengighet i 1992, og to år uten avholdte mesterskap, ble turneringen gjeninnført med navnet *den armenske uavhengighetscupen*. Mestvinnende lag er FC Pjunik og FC Mika, som per 2013 stod med seks nasjonale titler hver.

Den armenske supercupen har hvert år siden 1997 blitt spilt mellom vinneren av den armenske fotballcupen og vinneren av den øverste divisjonen Hajastani Bardzragujn khumb.

## Vinnere

* 1991/92: 
* 1992/93: 
* 1993/94: 
* 1994/95: 
* 1995/96: 
* 1996/97: 
* 1997/98: 
* 1998/99: 
* 1999/00: 
* 2000/01: 
* 2001/02: 
* 2002/03: 
* 2003/04: 
* 2004/05: 
* 2005/06: 
* 2006/07: 
* 2007/08: 
* 2008/09: 
* 2009/10: 
* 2010/11: 
* 2011/12: 
* 2012/13: 
* 2013/14: 
* 2014/15: 
* 2015/16: 
* 2016/17: 
* 2017/18: 
* 2018/19: 
* 2019/20: 
* 2020/21: 
* 2021/22: 
* 2022/23: 

## Referanser


## Eksterne lenker
* Den armenske fotballcupen hos Soccerway.com
Pescheløya

**Pescheløya** er den tredje største av Bastianøyane på Svalbard, beliggende øst av Wilhelmøya og nordøst av Spitsbergen. Øyen består av lave basaltklipper som når opp til 32 moh. på den nordlige delen, 28 m på den østlige delen og 39 m på den sydlige delen.

Bastianøyane ble oppdaget i 1867 av Nils Fredrik Rønnbeck, den første som seilte rundt Spitsbergen. Denne øyen er oppkalt etter Oskar Peschel, en tysk geograf. De fleste øyene i Bastianøyane ble navngitt under den første tyske polarekspedisjonen (1868), ledet av Carl Koldewey. 

Nærmeste øyer er Langeøya ca 1 km mot nord og Wilhelmøya ca 4,7 km mot nordvest.

Dyrelivet består i stor grad av isbjørn.

## Eksterne lenker
*
Konerøya

**Konerøya** er en av de mindre øyene av Bastianøyane, Svalbard, beliggende øst av Wilhelmøya og nordøst av Spitsbergen. Øyen er langstrakt med ca 1,5 km i nordvest-sydøstlig retning, mens bredden ikke overskrider 200 m. Den består av lave basaltklipper og sandbanker, og det høyeste punktet når 27 moh. 

Bastianøyane ble oppdaget i 1867 av Nils Fredrik Rønnbeck, den første som seilte rundt Spitsbergen. De fleste øyene i Bastianøyane ble navngitt under den første tyske polarekspedisjonen (1868), ledet av Carl Koldewey, og denne er oppkalt etter Wilhelm Koner, en tysk geograf. 

Nærmeste øyer er Langeøya ca 4 km mot nordvest og Geograføya ca 2 km mot syd.

Dyrelivet består i stor grad av isbjørn.

## Eksterne lenker
*
Belgisk cup i fotball for menn

**Beker van België** eller **Coupe de Belgique**, er en årlig nasjonal fotballturnering i Belgia arrangert av Belgias fotballforbund (KBVB). Turneringen avvikles etter cup-prinsippet og vinneren av turneringen blir kåret til belgisk cupmester. Turneringen har vært avholdt, med flere gangers opphold, siden 1911. Vinneren av cupen får tildelt en plass i playoff-runden av Europaligaen.

Turneringen ble avholdt for første gang i 1911/1912, men varte kun i tre år før turneringen ble effektivt stoppet som følge av første verdenskrig. Turneringen startet opp igjen under 1926/1927-sesongen, men de ledende klubbene på denne tiden deltok ikke, slik at turneringen ble avviklet. Den kom i gang igjen i 1935, men like fort stoppet som følge av manglende interesse fra klubbene. Etter 1953/1954-sesongen kom turneringen i gang igjen, for så å bli avviklet for tredje gang tre år senere. Turneringen kom for alvor i gang i 1964, da turneringen ble eneste mulighet for belgiske klubber å kunne kvalifisere seg til den da nyetablerte Cupvinnercupen.

Mestvinnende lag er Club Brugge, som per 2013 stod med ti nasjonale titler. Den belgiske supercupen Belgische Supercup har hvert år siden 1979 blitt spilt mellom vinneren av den belgiske fotballcupen og vinneren av den øverste divisjonen Jupiler Pro League.

## Vinnere

* 1911/1912: Racing Club de Bruxelles
* 1912/1913: Union Saint-Gilloise
* 1913/1914: Union Saint-Gilloise
* 1926/1927: RSC Brugeois
* 1934/1935: Daring Club de Bruxelles SR
* 1953/1954: 
* 1954/1955: 
* 1955/1956: RRC Tournaisien
* 1963/1964: 
* 1964/1965: 
* 1965/1966: R. Standard Club Liégeois
* 1966/1967: R. Standard Club Liégeois
* 1967/1968: 
* 1968/1969: K. Lierse SK
* 1969/1970: 
* 1970/1971: K. Beerschot VAV
* 1971/1972: 
* 1972/1973: 
* 1973/1974: KSV Waregem
* 1974/1975: 
* 1975/1976: 
* 1976/1977: 
* 1977/1978: KSK Beveren
* 1978/1979: K. Beerschot VAV
* 1979/1980: K. Waterschei SV Thor Genk
* 1980/1981: 
* 1981/1982: K. Waterschei SV Thor Genk
* 1982/1983: KSK Beveren
* 1983/1984: 
* 1984/1985: Cercle Brugge KSV
* 1985/1986: 
* 1986/1987: KV Mechelen
* 1987/1988: 
* 1988/1989: 
* 1989/1990: RFC de Liège
* 1990/1991: 
* 1991/1992: 
* 1992/1993: 
* 1993/1994: 
* 1994/1995: 
* 1995/1996: 
* 1996/1997: KFC Germinal Ekeren
* 1997/1998: 
* 1998/1999: Lierse SK
* 1999/2000: 
* 2000/2001: KVC Westerlo
* 2001/2002: 
* 2002/2003: RAA Louviéroise
* 2003/2004: 
* 2004/2005: KFC Germinal Beerschot
* 2005/2006: SV Zulte Waregem
* 2006/2007: 
* 2007/2008: 
* 2008/2009: 
* 2009/2010: 
* 2010/2011: 
* 2011/2012: KSC Lokeren Oost-Vlaanderen
* 2012/2013: 
* 2013/2014: 
* 2014/2015: 
* 2015/2016: 
* 2016/2017: 
* 2017/2018: 
* 2018/2019: 
* 2019/2020: 
* 2020/2021: 
* 2021/2022: 
* 2022/2023: 

## Referanser


## Eksterne lenker
* Offisielle nettsider
* Den belgiske fotballcupen hos Soccerway.com
Kapp Weyprecht

**Kapp Weyprecht** er et nes nordøst på Spitsbergen på Svalbard, i området som heter Olav V Land.

Det er gitt navn etter Karl Weyprecht, en østerriksk offiser og polarutforsker som sammen med Julius von Payer ledet den østerriksk-ungarske ekspedisjonen for å utforske Frans Josefs land i 1873. Weyprecht var selv aldri på Svalbard.

Ca. 2 km øst av Kapp Weyprecht ligger Mackøya, Torkildsenøya og Isaksenøya, som alle inngår i Rønnbeckøyane.

## Eksterne lenker
*
Anne Grethe Erlandsen

**Anne Grethe Erlandsen** (født 8. oktober 1956) er en norsk oversykepleier, helseadministrator, direktør og politiker for Høyre. Erlandsen var fra 16. oktober 2013 til 14. oktober 2021 statssekretær for helse- og omsorgsminister Bent Høie. Våren 2022 ble hun ansatt som prosjektleder i Norsk Sykepleierforbund.

## Utdannelse
Anne Grethe Erlandsen tok sykepleierutdannelse ved Østfold sykepleierskole hvorfra hun ble uteksaminert 1979. Hun tok senere videreutdannelse innen helseadministrasjon ved Høgskolen i Østfold 1984 og prosjektlederutdannelse samme sted 2005.

## Karriere
Anne Grethe Erlandsen arbeidet først som sykepleier ved Sentralsykehuset for Østfold og Innherred sykehus i perioden 1979 til 1980. Fra 1980 til 1982 underviste hun i sykepleie ved Østfold sykepleierskole. Deretter var hun sykepleier og avdelingssykepleier ved Sarpsborg sykehus frem til 1984. Fra 1984 til 1989 var hun Østfolds fylkesleder av Norsk Sykepleierforbund. Deretter var hun Oversykepleier og klinikkoversykepleier ved Sarpsborg sykehus/Østfold sentralsykehus frem til 1997.

Erlandsen ble i 1997 Helse og sosialsjef i Trøgstad kommune, en stilling hun hadde inntil 1999 da hun tok over som Personal– og organisasjonssjef i Sarpsborg kommune. Fra 2000 var hun Kommunesjef helse og sosial i samme kommune en stilling hun hadde frem til 2004. I 2004 ble hun prosjektleder for samhandling mellom Sykehuset Østfold og Østfolds kommuner.

Anne Grethe Erlandsen er siden 2006 vært direktør for kommunikasjon og samhandling ved Sykehuset Østfold, en stilling hun ble innvilget permisjon fra da hun ble utnevnt til statssekretær.

## Politiske verv
Anne Grethe Erlandsen var medlem av Sarpsborg bystyre og formannskap i perioden 1992–1999.

## Referanser




## Eksterne lenker
* 
*
Arne Pettersen

**Arne Pettersen** (født 15. september 1912 i Melbu i Vesterålen, død 19. mars 1997) var en sentral tillitsmann i Norges Kommunistiske Parti, under krigen motstandsmann og Grini-fange. Av yrke var han maler.

Pettersen engasjerte seg tidlig i AUF på hjemstedet Melbu, men var stadig i opposisjon i diskusjonene om Arbeiderpartiets program. Da han flyttet til Oslo ble han i 1934 medlem av Norges Kommunistiske Ungdomsforbund. I 1937 studerte han ved Björknäs Folkhögskola utenfor Stockholm, der de nordiske kommunistpartienes drev et felles skoleringstilbud. Året etter ble han valgt inn i NKUs sentralstyre. 

Under okkupasjonen deltok han i illegalt arbeid, og var blant annet med på utgivelsen av de illegale avisene *[[Norsk Ungdom (illegal avis)|Norsk Ungdom]]* og *[[Friheten]]*. Han ledet ungkommunistene i Oslo og Akershus, før han ble arrestert 18. mai 1942 og innbrakt på Møllergata 19. 

28. mai ble han overført til Grini fangeleir utenfor Oslo, der han ble sittende resten av krigen. På Grini representerte han NKP i den gruppa fanger som mot slutten av krigen la planer om samling av DNA og NKP.

Etter krigen var han politisk sekretær i NKU, og blant annet engasjert i arbeidet med NKUs tidsskrift *[[Unge Viljer]]*. 
Senere ble han sjef for partiets bokforlag. Pettersen var medlem av NKPs sentralstyre fra 1947 til 1975.

## Bibliografi
* *Norske rothoggere : bruddstykker fra den revolusjonære arbeiderbevegelsen*, Falken Forlag (1983) 
* *Marx og Engels*, bind 1-4 (red.) Falken Forlag (1991) 
* *Hva var galt med NKP? Om de historiske røtter til Furubotn-oppgjøret i NKP 1949-1950*, Falken Forlag (1999)

## Referanser


## Eksterne lenker
* Intervju med Arne Pettersen på nkp.no, opprinnelig publisert i ''Friheten''
Tom Behnke

**Tom Behnke** (født 1966) er en dansk politiker for Det Konservative Folkeparti. Han var medlem av Folketinget 1990–2001 og 2005–2015.

## Liv og virke
Han vokste opp i Aarhus som sønn av Heinrich Hans Behnke og Birgit Behnke, som begge var næringsdrivende. Han er lillebror til Kim Behnke, som også har vært folketingsmann. Tom Behnke gikk i lære som skogsarbeider før han avtjente verneplikten og tok sersjantkurset ved Trænregimentet på Aalborg Kaserner. Fra 1987 til 1991 gikk han Politiskolen i København. Han  ble deretter ansatt som politiassistent.

Tom og Kim Behnke hadde tillitsverv i Fremskridtspartiets Ungdom fra 1970-årene. Mens han gikk Politiskolen, var Tom Behnke innvalgt i Hvidovre kommunestyre og kandidat til Europaparlamentet.

Fra 1990 var han valgt til Folketinget fra Københavns amtskrets for Fremskridtspartiet. Ved partisplittelsen høsten 1999 dannet Tom og Kim Behnke, Kirsten Jacobsen og Thorkild B. Fransgaard gruppen Frihed 2000. I februar 2001 ble Tom Behnke opptatt i Det Konservative Folkeparti, men ble ikke gjenvalgt til Folketinget samme år. Behnke var på nytt innvalgt fra 2005 til 2015. Han var nestformann i den konservative folketingsgruppen under Henriette Kjær og Brian Mikkelsen 2008–2014, og fungerte også som gruppeformann i ni måneder i 2011. Behnke var de konservatives justispolitiske talsmann.

Han hadde allerede frabedt seg gjenvalg til Folketinget da han i januar 2015 ble rammet av blodpropp i hjernen, og ble sykemeldt i fire måneder.

Han bor i Virum, og har drevet egen næringsvirksomhet etter at han forlot Folketinget.

## Referanser


## Eksterne lenker
*
Selvbevissthet

**Selvbevissthet** er personens opplevelse av egen identitet og selvkunnskap i vid forstand. Viktige bidrag til kunnskaper om hvordan etablering av selvbevissthet skjer er gitt av G. H. Mead.. Innenfor sosialpsykologi, spesielt sosial kognisjon, er forståelsen av hvordan selvbevissthet oppstår og endres mye studert.

En vanlig antakelse er at individet, for eksempel gjennom introspeksjon, kan få tilgang til genuin kunnskap om seg selv. Motsatt av dette hevdet sosialpsykologene Nisbett og Wilson i en artikkel fra 1977 at ens mulighet for selvkunnskap egentlig er sterkt begrenset. Første del av tittelen på deres artikkel var derfor «Telling more than we can know». 

## Referanser
Wenjinkammeret

**Wenjinkammeret** () er et keiserlig bibliotek bygd i 1773 av  Qianlong-keiseren i Sommerpalasset i Chengde i fjellene nord for Beijing i Kina. En utgave av den snorme boksamlingen *[[Siku Quanshu]]* ble huset i dette biblioteket.

Wenyuankammeret er et annet fortsatt eksisterende keiserlig bibliotek fra Qing-dynastiets tid.

## Referanser
Kristian Pedersen Tønder

**Kristian Pedersen Tønder** (1860–1934) var en norsk politiker (Ap), teolog og redaktør.

## Liv og virke
### Lærer
Tønder arbeidet i flere år som lærer, dels i Troms, dels i Kristiania Her studerte han samtidig og ble cand. theol. i 1894 og tok praktikum i 1901.

### Prest
I 1902 ble han residerende kapellan i Ibestad. Dette prestegjeldet ble delt i 1907, og Tønder ble da sogneprest i det nye Salangen sognekall, en stilling han hadde fram til 1931. 
### Politiker
Han ble valgt til ordfører i Salangen i 1905 og satt i vervet til sin død. Han var også i perioder formann i forliksrådet, i skolestyret og i kretssykekassen. Han hadde også verv i amtet/fylket.

Han var innvalgt på Stortinget i seks perioder: fra 1916 til 1918 for Trondenes krets, fra 1919 til 1921 for Senjen krets, og fra 1922 til 1933 for Troms fylke. Han var Stortingets sekretær fra 1928 til 1932 og satt i tollkomiteen 1916–18, næringskomite nr. 1 1919–30 (formann fra 1928) og sjøfarts- og fiskerikomiteen 1931–33. Tønder var aktiv i avholdsbevegelsen og ledet Arbeiderpartiets avholdsgruppe på Stortinget 1928–33.
### Redaktør
Tønder grunnla avisa *[[Folkeviljen]]* i 1911 og var dens første redaktør. 

Tønders sønn Per Tønder var også ordfører i Salangen i mange år. En av hans eldre døtre het Katinka Leonora, og var senere kjent som Käthe Schultz.

## Referanser


## Litteratur
* 

## Eksterne lenker
*
Kristian Dahlberg Hauge

**Kristian Dahlberg Hauge** (født 1977) er en norsk politiker for Høyre, tidligere for Fremskrittspartiet. Han var byrådsleder i Trondheim kommune fra innføringen av byparlamentarisme 13. juni 2024 til han fratrådte etter eget ønske i slutten av oktober 2025.

## Liv og virke
Han vokste opp i Bergen og flyttet til Trondheim for å studere og har siden bodd der. Han er utdannet sivilingeniør i bygg- og miljøteknikk fra NTNU fra 2000. Han var branningeniør i Trondheim brann- og redningstjeneste fra 2001 til 2003.

Dahlberg Hauge ble valgt inn i Trondheim bystyre for Fremskrittspartiet i 1999. Han ble leder i FrPs bystyregruppe i 2002 og medlem av formannskapet og bygningsrådet (kommunalråd) i 2003. Fra 2000 til 2001 var han ansatt som fylkessekretær i Sør-Trøndelag FrP.

Dahlberg Hauge var medlem av Fremskrittspartiets sentralstyre fra 2006 til 2012.

Han ble fritatt fra sine kommunale verv i oktober 2013, da han ble utnevnt til statssekretær i Erna Solbergs regjering (Høyre og FrP), for statsråd Robert Eriksson i Arbeids- og sosialdepartementet. I desember 2015 overtok Anniken Hauglie som statsråd etter Eriksson. Dahlberg Hauge fortsatte som statssekretær til april 2016.

I 2016 gikk han ut av partipolitikken og ble ansatt som administrerende direktør i Entreprenørforeningen for bygg- og anlegg (EBA) i Trøndelag og Håndverkerforeningen i Trøndelag. I 2021 ble han nærings-, miljø- og samferdselsdirektør i Trondheim kommune.

Dahlberg Hauge meldte seg ut av Fremskrittspartiet og inn i Høyre på nyåret i 2024. I april 2024 ble han utpekt av ordfører Kent Ranum som påtroppende byrådsleder i Trondheim kommune, i et byråd utgått fra Høyre, Venstre og Miljøpartiet De Grønne. Dahlberg Hauge fratrådte sin direktørstilling i kommunen med umiddelbar virkning. Hele byrådet ble presentert 2. mai 2024 og tiltrådte 13. juni. Han kunngjorde sin avgang som byrådsleder i oktober 2025 grunnet personlige årsaker. Det kom senere frem at han hadde innledet et forhold til byråd Christianne Bauck-Larssen kort tid før sin avgang og at det var med hensyn til dette at han hadde valgt å fratre. Han ble etterfulgt av finansbyråd Kjetil Reinskou 23. oktober.

## Referanser




## Eksterne lenker
* 
*
Norges ambassade i Kabul

**Norges ambassade i Kabul** ble opprettet i 2001 og huser Norges ambassadør til Afghanistan. I likhet med mange andre vestlige land etablerte Norge ambassade der i 2001 etter Talibans fall. Det var Peter Nicolay Ræder, som sammen med Bjørn Johannessen, forestod lokalisering og opprettelse av ambassade. Ræder fungerte som Charge d`affaires de første par månedene etter ambassade-etableringen i januar 2002, deretter overtok Johannessen, som siden mai 1999 hadde vært ministerråd ved ambassaden i Islamabad. Han ledet ambassaden i Kabul fram til september 2004.
*1962–1965 Knut Aars fra Norges ambassade i Teheran
*1965–1970 Thorleif Lintrup Paus fra Teheran
*1970–1975 Nils Anton Jørgensen fra Teheran
*1975–1979 Knut Sverre fra Teheran
*1979–1982 Tormod Petter Svennevig fra Teheran
Fra 1982 til 2001 synes ingen å ha vært sideakkreditert til Kabul. En helt norsk ambassade ble åpnet i 2001, og fra 2004 med egen ambassadør
*2002 Tore Toreng fra Islamabad
*2003 Janis Bjørn Kanavin fra Islamabad
*2004 Jan Erik Leikvang
*2008–2010 Kåre Reidar Aas
*2010–2012 Tore Hattrem
*2012–2014 Nils Haugstveit
*2014–2018 
*2018–2020 Kjell Tormod Pettersen
*2020– Ole Andreas Lindeman

## Referanser


## Eksterne lenker
* 
*
Isapostolos

**Isapostolos** (gresk: Iσαπόστολος, *isapostolos*; latin: *aequalis apostolis*; rumensk: *întocmai cu Apostolii*; russisk: равноапостольный, ravnoapostolnyj; bulgarsk og serbisk: равноапостолни, ravnoapostolni) er gresk for «likestilt med apostlene», og er en særskilt tittel som den østlige ortodokse kirke gir til en del bestemte helgener. Det er også benyttet av orientalske katolske kirker som er samkvem med Roma. Tittelen er gitt som en anerkjennelse av disse helgenene for deres «framstående tjeneste» for å spre og hevde kristendommen, tilsvarende som Jesu apostler gjorde.

Den store anerkjennelsen som isapostolos innebærer, er særlig gitt til personer som betraktes som et lands apostel som således har omvendt ikke bare grupper av mennesker, men hele nasjonen til kristendommen og derfor betraktes som en nasjonalhelgen. Slike isapostolos er Konstantin den store, Boris I av Bulgaria, Sava av Serbia, Olga av Kyiv, Vladimir I av Kyiv, Nino av Georgia, Patrick av Irland, Abercius av Hieropolis samt andre innflytelsesrike nasjonalhelgen som Kosmas fra Aitolia, Kyrillos og Methodios

Samtlige har hatt framtredende roller for kristendommen i *[[Det nye testamente]]* har også fått tittelen, slike som Maria Magdalena og Tekla av Ikonium, liksom senere personer kristnet land og områder, slik som russerne Nikolaj av Japan og Innocentius av Alaska.
Wenyuankammeret

**Wenyuankammeret** () er et keiserlig bibliotek fra Qingdynastiets tid. Det ble bygd i 1776, og befinner seg i Den forbudte by i Beijing.

Her oppbevares et stort antall verker, som for eksempel den enorme kompilasjonen *[[Sikuquanshu]]*.  

Wenyuankammerets arkitektoniske forbilde var Tianyikammeret i Ningbo.
Lalm Ishockeyklubb

**Lalm Ishockeyklubb** er en norsk ishockeyklubb fra Lalm i Nord-Gudbrandsdalen som holder til på utendørsbane i Veslefettjern på Lalm. Klubben består av en junoravdeling. Lalm ishockeyklubb er medlleme av Hedmark og Oppland ishockeykrets.

## Historie
Det hele startet vinteren 1989 på Veslefettjern. Lalm med bare 200 innbyggere er i gang med å bygge det eneste hockeyanlegget mellom Trondheim og Lillehammer på dugnad. Lalm Ishockeyklubb seg inn i Enhetsregisteret i desember 2011, og i Norges ishockeyforbund i april i 2012.

## Eksterne lenker
*
Jindřich Balcar

**Jindřich Balcar** (født 22. mars 1950 i Jablonec nad Nisou, død 21. november 2013 i Liberec) var en tsjekkisk skihopper som konkurrerte for Tsjekkoslovakia. Han deltok to ganger i den tysk-østerrikske hoppuka, med 17.-plass sammenlagt i 1974/75 og 13.-plass i 1975/76. I VM i Falun i 1974 ble han nummer 17 i normalbakken, i VM i skiflyging i Bad Mitterndorf (Kulm) i 1975 nummer 31 av 40 deltakere. Han ble nummer 27 i storbakken i OL i Innsbruck i 1976. Balcar vant det internasjonale sommerhopprennet i Frenštát i 1974 og 1976, i K90-bakken som på den tida var verdens største plastbakke. Han vant også rennet i Liberec i den tsjekkoslovakiske hoppuka (Bohemia Tournament) i 1976. Et fall i Liberec i 1977 satte strek for hopperkarrieren, han brakk lårbeinet og måtte gjennom fire operasjoner, og beinet ble sju cm kortere.

Jindřich Balcar var bror av Jaroslav Balcar og far til Jan Balcar, begge skihoppere.

## Referanser


## Kilder
* Czech Ski: Odešel skokan na lyžích Jindřich Balcar (29. november 2013, besøkt 1. desember 2013)
:(Forveksler delvis Jindřich og Jaroslav Balcar. Jaroslav, ikke Jindřich ble nr. 4 i normalbakken i OL 1976, Jindřich deltok også i den tysk-østerrikske hoppuka 1974/75.)
* Sports Reference: Jindřich Balcar  (besøkt 1. desember 2013)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5 (flere sider)
* Skisprungschanzen-Archiv: All time results (25. mars 2013)
* iDNES.cz: Dorostl Raškův vnuk v šestnácti pro lety? (6. mars 2002, besøkt 1. desember 2013)

## Eksterne lenker
*
Tianyikammeret

**Tianyikammeret** () i Ningbo (det gamle fylket Yin 鄞县) vest for Månesjøen (*Yue Hu*) i den kinesiske provins Zhejiang er et berømt kinesisk bibliotek; Kinas eldste bevarte.

Det ble bygd under Ming-dynastiet av Fan Qin 范钦 i 1561.

## Galleri

Fil:Fan Qin.JPG|Statue av Fan Qin, grunnleggeren
Fil:Ming Dynasty wood carving books in Tian Yi Chamber colllection.JPG|Bøker fra Ming-dynastiets i Tianyi-paviljongens samlinger
Fil:Tian Yi Chamber book case.JPG|Bokhylle i Tianyi-paviljongen
Fil:Qinshi xilou.jpg|Qinshi xilou


## Litteratur
* Luo Zhaoping 骆兆平 (utg.): *Xinbian Tianyige shumu* 新编天一阁书目, Zhonghua shuju 1996; ISBN 7101015603 (web)
* Ulrich Stackmann: *Die Geschichte der Chinesischen Bibliothek Tian Yi Ge vom 16. Jahrhundert bis in die Gegenwart*. Franz Steiner 1990 (Münchener Ostasiatische Studien 54); ISBN 978-3-515-05694-6

## Eksterne lenker
* Der Tianyi-Pavillon
* Tianyi Pavilion 
* Tianyi Pavilion 
* Tianyi Pavilion Library 
* Tianyi Ge Library Description 
* Tianyi Pavilion Library (Tianyi Ge) (englisch)
* Ningbo Tianyige